མདོར་ན།དགེ་རྒན་ཞེས་པ་ནི་རིག་གནས་པ་གཞན་དག་དང་གཏན་ནས་མི་འདྲ་བར།ཕ་མ་ལྟ་བུའི་བརྩེ་སེམས་དང་།ཟློས་གར་བ་ཡི་སྟངས་སྟབས།ཞིབ་འཇུག་པ་ཡི་དཔྱད་ཞིབ།རིག་གནས་པ་ཡི་མཁྱེན་རྒྱ།རྒྱ་སྒྲོག་པ་ཡི་སྐད་ཆ་བཅས་འཛོམ་དགོས་པའི་འཕྲལ་ཡུན་ཀུན་ལ་ཕན་ཞིང་།འདི་ཕྱི་གཉིས་ལ་དགེ་བ།རང་གཞན་ཡོངས་ལ་སྨན་པའི་ལས་ཀ་ཁྱད་དུ་འཕགས་པ་ཞིག་ཡིན་པས།སློབ་ཁྲིད་ལེགས་པོ་ཐེངས་ཤིག་བྱས་ན་རང་གི་སྙན་པ་དེ་བཞིན་འཕེལ་ཞིང་།སློབ་མའི་གུས་པ་སྔར་བས་བརྟ་བར་འགྱུར་བས།དགེ་རྒན་ཞིག་ཡིན་ན་ཆེད་དུ་འཇིག་རྟེན་གྱི་གྲགས་པ་དོན་དུ་གཉེར་མི་དགོས་པར།རང་ལས་ཀྱི་སློབ་ཁྲིད་ལ་ནན་ཏན་བྱ་ཞིང།ཆོས་ཀྱི་དགེ་བ་དང་།མི་རིགས་ཀྱི་ལ་རྒྱ།རྒྱལ་ཁབ་ཀྱི་གཟི་བརྗིད་ཀྱང་སློབ་མའི་ཚོགས་ལེགས་པར་བསྐྱང་བ་དེ་ལས་གཞན་དུ་ཡོད་པ་མ་ཡིན་ནོ།།